טיפול זוגי בגילאים בוגרים | דורי לוי פסיכולוג קליני מטפל זוגי מוסמך
ראשי » טיפול זוגי בגילאים בוגרים
טיפול זוגי קצר מועד בגילאים הבוגרים חשוב לבריאות הנפשית של שני בני הזוג. זוגות בגילאים הבוגרים עוברים מספר שינויים, עזיבת הילדים את הקן המשפחתי הפסקת העבודה והיציאה לפנסיה, מחלות והצורך לבלות שעות נוספות עם בן או בת הזוג. כל אלו יוצרים עומס נפשי על הזוגיות, בייחוד אם היא לא הייתה מחוזקת קודם לכן. טיפול זוגי בגילאים בוגרים יותר הנו בעל מאפיינים ייחודים. זוגות שחיים ביחד מעל 25 שנים מפתחים דפוסי התמודדות ייחודיים. בניגוד לעבר כיום יותר ויותר זוגות מגיעים לטיפול זוגי על מנת לשפר את איכות חייהם. קיימים מאפיינים מאוד ברורים אצל בני זוג שמגיעים לטיפול זוגי בעשור החמישי והלאה בחייהם. הילדים עזבו את הבית או נמצאים בתהליך של היפרדות וגיבוש בגרות רגשית. לבני הזוג יש בדרך כלל רצון שהזוגיות תשתפר ושבן או בת הזוג יהוו תחליף לילדים או לעיסוקים שאפיינו את החיים בתחילת דרכם הזוגית. בני זוג כמהים מאוד לתמיכה ועידוד רגשי אחד מהשנייה. הזוגיות נתפסת כיום כמקור העיקרי לעידוד ותמיכה. בכדי שהזוגיות אכן תשמש מקור לעידוד ותמיכה צריך לעבוד על המכשולים הנפשיים. תוך כדי טיפול זוגי בני הזוג נאלצים להתמודד אחד עם השני ועם הבעיות שלא טופלו כל השנים. בני זוג שלא פיתחו אינטימיות רגשית עלולים לחוש בדידות גדולה יותר מול בן או בת זוגם הבוגר.
טיפול זוגי ומאפייני הגיל הבוגר
הרבה מהזוגות שמגיעים לטיפול זוגי עושים זאת עקב מצוקה אישית גדלה. מצוקת בני הזוג נובעת בדרך כלל משינוי פתאומי במערך החיים המשפחתי זוגי. טיפול זוגי מאפשר לבני הזוג להבין שינויים אלו ולקבל כלים נפשיים לעבד אותם. ניתן לחלק את השינויים המאפיינים את הגיל הבוגר ל 3 תחומים עיקריים:
טיפול זוגי ועזיבת הילדים את הקן המשפחתי
טיפול זוגי והפרישה מחיי העבודה
טיפול זוגי התמודדות עם מחלות
טיפול זוגי הרצון לתיקון אינטימי
ילדים ממלאים את רוב חיי הנפש של בני הזוג. קל מאוד להישאב לטיפול בילדים וקל עוד יותר להזניח את הזוגיות. הילדים מסיטים בהרבה מקרים את בני הזוג אחד מהשני. בעיות בהתייחסות הרגשית עלולות להסתתר ובני הזוג יחיו ביחד כשותפים לדירה. רוב בני הזוג עסוקים בפרנסת הבית ובמירוץ החיים. זוגות לא תמיד ששים לטפל בקשר הרגשי החלש או בקשר המיני שנעלם עם השחיקה בזוגיות. זוגות עם ילדים נוטים להתייחס לילדים ופחות לבני זוגם. במהלך השנים חוסר התייחסות אינטימית מתקבעת בין בני הזוג. אנשים מתרגלים לחיות גם ללא חיבוק, ללא נשיקה ומגע רך. בני זוג עלולים להתרגל לחיים רגשיים שמרעיבים אותם מהבסיס לזוגיות הנכונה.
תחושות העזיבה
השוק שבני הזוג מקבלים עם עזיבת הילדים לצבא או ללימודים או לטיול עלול להיות מפתיע וכואב. זוגות מגיעים לקבל טיפול זוגי לאחר שהחלו לחוש קריסה נפשית. דיכאון חרדה ותחושת חוסר ערך עלולים לפרוץ למודעות. בני זוג נאלצים להתמודד עם הריק והחלל החסר שבחיי הזוגיות שלהם. אצל בני זוג שהזוגיות קרובה והיחסים הרגשיים תומכים השוק פחות חזק. בני זוג שקיים ריחוק רגשי ומיני ביניהם עלולים לחוש תחושות פסיכולוגיות של דיכאון וחוסר אונים. טיפול זוגי בשילוב עם טיפול אצל פסיכולוג חשובים ביותר בשלב זה.
משבר זוגי נוסף הוא פרישת בן או בת הזוג לפנסיה. הפסקת חיי העבודה היא אירוע מלחיץ שדורש כוחות נפש להתמודדות תקינה. בני הזוג שהיו עסוקים קודם לכן והדחיקו את הבעיות ביניהם עלולים לחוש אותן במלא העצמה. המשבר הזוגי כאן הוא כפול. הפסקת העבודה היא אירוע של אבדן. בני הזוג מאבדים מקום של פרנסה ושל התייחסות רגשית. בני הזוג נאלצים למצוא תחליף ליציאה לעבודה בוקר בוקר. תוך כדי טיפול זוגי אני מבחין בהרבה בני זוג שלא מצליחים למצוא את עצמם. הם שוקעים בדיכאון וחשים אומללים. חוסר אונים וכעסים על הסביבה מחמירים את המצב. יש להתייחס למצב זה כדורש התערבות טיפולית. טיפול זוגי בשילוב טיפול אישי מאפשרים לעבד את השינוי, האבדן ולהסתגל במהירות רבה יותר לחיים החדשים
טיפול זוגי כמסייע להתמודד עם מחלות
אנשים כיום חיים יותר זמן מבעבר. החיים המתארכים דורשים מבני הזוג להתמודד עם מצבי מחלה מתמשכים. מצב של מחלה הוא מצב משברי. בן או בת הזוג נכנסים למצב של מתח ולחץ ברוב המקרים. בן או בת הזוג זקוקים יותר מתמיד לעזרת בני זוגם. אצל זוגות שהיחסים הרגשיים תקינים קיימת הכלה רגשית הדדית. היכולת של שני בני הזוג ושל המשפחה המורחבת להתגייס ולהיות, לתמוך רגשית. בני זוג שלא טיפול בעצמם במשך חייהם עלולים לחוש בדידות גוברת. תחושה של חוסר אונים ופחד מוגבר יותר מפני הבאות. טיפול זוגי הוא חיוני במצבים אלו. טיפול זוגי מסייע לשני בני הזוג ללמוד כיצד להכיל רגשית את חוסר האונים של האחר. טיפול זוגי נותן כלים בידי בני הזוג ומלמד אותם יחס רגשי נכון מהו.
טיפול זוגי ככלי לתיקון אינטימי
טיפול זוגי הוא למעשה כלי נפשי שאנו רוכשים. הכלי הנפשי הזה מאפשר לנו לתקן מצבים שקרו לפני שנים. בעזרת התייחסות רגשית נכונה כיום ניתן למעשה לתקן את המשקעים מהעבר. הרבה זוגות שיושבים בטיפול זוגי מתלוננים שאין מה לעשות עם טראומות העבר. צריך לדעת שהדבר לא מדויק. טיפול זוגי מאפשר בהחלט לפרק את משקעי העבר. טיפול זוגי מסייע לבני הזוג ללמוד התייחסות רגשית שונה האחד לשנייה. בגילאים הבוגרים יותר ניתן לעבור תהליך יעוץ זוגי וטיפול פסיכולוגי שכן יאפשרו לשנות את דפוס הריחוק הרגשי בין בני הזוג.
טיפול זוגי וההתאהבות מחדש בגיל הבוגר
אהבה היא מנגנון שדורש רגש התייחסות ועדינות. זוגות שכל חייהם חיו בריחוק מסוים מסוגלים בעזרת טיפול זוגי ללמוד התייחסות שונה. אני שם לב בקליניקה שלי שבני זוג גם בגילאי הפנסיה מסוגלים לשנות יחס ולקבל יחס חיובי. השינוי כמו תמיד הוא אטי ומדורג. ייעוץ זוגי בשלבים הראשונים דורש התמודדות עם החסרים והטראומות שהזוגיות גרמה לשני בני הזוג. כעסים ותחושות של חוסר אונים וצער מאוד אופייניים לשלבים הראשונים של הטיפול הזוגי. בהמשך הטיפול הזוגי בני הזוג לומדים לגלות מחדש את בני זוגם. הגילוי הוא תמיד מפתיע. הגילוי מלווה ביחס חם ואינטימי יותר. בני הזוג לומדים להיות אחד עם השני גם בגיל הבוגר. עבודה זו היא חשובה ביותר לכל הזוגות שמעוניינים לשפר את איכול חייהם.